पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना केसों को देखते हुए सरकार की ओर से प्रदेश के 9 जिलो में वीकेंड लॉकडाउन के आदेश के बाद शुक्रवार रात से जिले भर में लॉकडाउन रहा। शनिवार को भी सारे बाजार पूरी तरह से बंद रहे। सड़कें सुनसान रही व कुछेक वाहनों व लोगों की आवाजाही जारी रही, हालांकि सुनसान बाजार को देखकर लोगों के मन में कोरोना का भय साफ दिखा।
शहर में जवाहर चौक, बस स्टैंड, रतिया चुंगी, खेमा खाती रोड सहित अन्य मुख्य चौराहों पर पुलिस तैनात रही। पुलिस बेवजह बाहर निकलने वाले लोगों से पूछताछ करती रही। इस दौरान बाजार में निकलने वाले लोगों ने ज्यादातर मेडिकल से दवाई लेने, कोई बीमार होने बारे बताया।
इसके बाद ही पुलिस ने लोगों को जाने दिया। हालांकि पुलिस ने चेतावनी भी दी कि बार-बार सड़क पर दिखाई दिए तो सख्त कार्रवाई की जाएगी। पुलिस कर्मियों ने सड़कों पर दिखने वाले लोगों को फटकार लगाते हुए घरों में रहने के आदेश दिए।
गलत मैसेज के चलते लोगों ने खोलीं दुकानें
लॉकडाउन के बाद एक मैसेज वायरल हुआ है कि 6 से 10 बजे तक किरयाणा स्टोर, दूध सहित अन्य दुकानें अलग- अलग समय पर खोली जा सकती हैं। इस मैसेज के बाद कई दुकानदारों ने सुबह दुकान खोल ली। पुलिस ने मौके पर पहुंच दुकानों को बंद करवाया।
सफाई कर्मी रहे अपनी ड्यूटी पर तैनात
लॉकडाउन के दौरान सफाई कर्मचारियों को आदेश दिए गए है कि वह शहर में सफाई कर्मी अपने ड्यूटी पर रहेंगे। जहां कूड़ा फैला है उन जगहों की सफाई की जाएगी। सफाई कर्मचारियों को आईडी कार्ड भी जारी किए जाएंगे जिससे उन्हें कार्य करने में कोई परेशानी न हाे।
मेडिकल स्टाेर और पेट्रोल पंप रहे खुले
शहर में मेडिकल, एटीएम व पेट्रोल पंप खुले हैं। जिससे इमरजेंसी सेवाओं में बाधा न हो। वहीं एसडीएम, एसएचओ व नगर परिषद की टीम शहर में गश्त कर निगरानी रख रही है कि कोई दुकान न खोले। अगर कोई लापरवाही बरतते हुए मिलता है तो उसके खिलाफ सख्त कार्रवाई होगी।
कुलां में शराब के ठेके 11 बजे तक खुले रहे
कुलां| पुलिस की सख्त कार्रवाई के चलते दुकानें बंद रहने पर बाजार में सन्नाटा छाया रहा। केवल मेडिकल स्टोर व क्लीनिक को खोलने की छूट रही। सुबह कुछ दुकानदार अपनी दुकानें खोलने के लिए आए थे। मगर पुलिस ने बाजार खोलने पर मुनियादी कर रोक लगा दी।
वहीं यात्री कम होने पर जाखल भूना रूट पर दोपहर बाद बसें बंद हो गई। टोहाना रतिया रूट पर सामान्य से कम बसें चली। कुलां व आसपास के ग्रामीण क्षेत्र में शराब के ठेके 11 बजे तक खुले थे। इसकी जानकारी लोगों द्वारा को दिए जाने पर पुलिस ने सभी शराब ठेकों को बंद करवा दिया।
गश्त करती रही पुलिस
भट्टूकलां| पुलिस की टीमें लगातार गश्त कर रही है। दिनभर भट्टू शहर सुनसान रहा। शहर में अस्पताल व मेडिकल को छोड़कर सभी दुकानें पूर्ण रूप से बंद रही। थाना प्रभारी ओमप्रकाश चुघ ने लोगों को हिदायत देते हुए कहा कि लॉकडाउन का पूरी तरह से पालन करें। लॉक डाउन का निरीक्षण करने के लिए डीएसपी गीतिका जाखड़ व सीटीएम अंकिता ने भट्टूमंडी का दौरा किया।
जाखल में पंजाब रोडवेज की बसों का रहा आवागमन
जाखल| जाखल में केवल मेडिकल एवं पेट्रोल पंप सहित कुछ जरूरी चीजों की दुकानों को छोड़कर अन्य दुकानें बंद रही। सुबह से ही लोग अपने अपने घरों में रहे। जाखल में हरियाणा रोडवेज की कोई भी बस नहीं चली लेकिन यहां से गुजरने वाली पंजाब की बसों का आवागमन जारी रहा। रेलवे स्टेशन भी सुनसान रहा।
रतिया में बीज की दुकानें खुलीं, पुलिस ने बंद करवाईं
रतिया| वीकेंड लॉकडाउन के बावजूद मंडी रोड स्थित खाद बीज की दुकान चलाने वाले दुकानदार दुकानों को खोलने की ताक में दुकानों के बाहर आकर बैठ गये। प्रशासन को जब पता चला तो दुकानदारों को खदेडऩे के साथ साथ खुली पड़ी दुकानों को भी बंद करवाया गया। दुकानों को हिदायत दी कि लॉकडाउन में फिर से दुकानें खोली तो उनके खिलाफ एफआईआर दर्ज करवाई जाएगी।
पुलिस ने उक्त दुकानों के साथ किरयाणा की दुकानों को भी बंद करवाया। तहसीलदार विजय मोहन सियाल ने कहा कि कोई दुकानदार नियमों का उल्ल्घंन करेगा तो उनके खिलाफ कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn